Diari Oficial de la Generalitat Valenciana


Sumari del DOGV 6350, del 08-09-2010 (2010/9638)

DECRET 127/2010, de 3 de setembre, del Consell, pel qual es crea un col·legi d'Educació Infantil i Primària al Campello, per desglossament del Col·legi d'Educació Infantil i Primària El Fabraquer de la mateixa localitat.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6350

Data del DOGV
:   08-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9638


Data del document
:   03-09-2010

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 127/2010, de 3 de setembre, del Consell, pel qual es crea un col·legi d'Educació Infantil i Primària al Campello, per desglossament del Col·legi d'Educació Infantil i Primària El Fabraquer de la mateixa localitat. [2010/9638]  
La Direcció Territorial d'Educació d'Alacant i la Direcció General d'Ordenació i Centres Docents han emés un informe en què es proposa la creació d'un nou centre docent per a atendre la demanda de places escolars d'Educació Infantil i Primària al Campello. El nou centre escolar es crea per desglossament del Col·legi d'Educació Infantil i Primària El Fabraquer.  
El nou centre escolar s'ubicarà en instal·lacions provisionals fins que es construïsca un nou edifici escolar, que serà la seua seu definitiva.  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 3 de setembre de 2010,  
DECRETE  
Article 1  
Es crea, per desglossament del Col·legi d'Educació Infantil i Primària El Fabraquer, codi 87694832, el centre docent següent:  
Província: Alacant.  
Municipi: El Campello.  
Codi: 94509886.  
Denominació: Col·legi d'Educació Infantil i Primària Núm. 5.  
Domicili: C/ Hisenda d'en Mira, s/n (CP 03300).  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
El nou centre escolar iniciarà les activitats en el curs escolar 2010/11. En el dit curs escolar oferirà 3 unitats d'Educació Infantil.  
Este centre impartirà el programa d'educació bilingüe Programa d'Immersió Lingüística (PIL) i el Programa d'Incorporació Progressiva (PIP).  
El centre disposarà, en el dit curs escolar, de 4 llocs de treball de mestre de l'especialitat Educació Infantil.  
Article 3  
El Col·legi d'Educació Infantil i Primària El Fabraquer quedarà configurat per 6 unitats d'Educació Infantil, 16 d'Educació Primària i 1 d'Educació Especial.  
Este centre impartirà el programa d'educació bilingüe Programa d'Immersió Lingüística (PIL) i el Programa d'Incorporació Progressiva (PIP).  
El centre disposarà dels llocs de treball de mestre de les especialitats següents:  
8 mestres d'Educació Infantil.  
16 mestres d'Educació Primària.  
2 mestres especialistes en idioma estranger, Anglés.  
1 mestre especialista en idioma estranger, Francés.  
2 mestres especialistes en Educació Física.  
1 mestre especialista en Música.  
2 mestres de Pedagogia Terapèutica.  
1 mestre d'Audició i Llenguatge.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació d'Alacant nomenarà l'equip directiu del centre, de conformitat amb el que establixen la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Tercera  
El personal docent amb destinació definitiva en el Col·legi d'Educació Infantil i Primària El Fabraquer que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima.3 del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2010/11, excepte pel que fa al nomenament de l'equip directiu, supòsit en què produirà efectes a partir de l'1 de juliol de 2010.  
València, 3 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN